<classify> Japo ni mapema mno kulingana na ugumu wa kutabili mechi za ligi kuu ya England EPL, lakini unaweza kusema timu kama Liverpool yenye pointi 46 na Leicester City yenye pointi 38 zimejiweka katika nafasi nzuri ya kutwaa taji hilo katika msimu wa mwaka 201920. Nyuma ya Leicester yupo bingwa wa msimu uliopita Manchester City akiwa na pointi 32 akifuatiwa na Chelsea mwenye pointi 29. Mpaka sasa timu zote 20 katika ligi hiyo zimecheza mechi 16 na zimebakia mechi 3 kumaliza mzunguko wa kwanza. Ubingwa bado haujawa gumzo kwani kwa tabia ya ligi hiyo maarufu kama EPL lolote linaweza kutokea, Gumzo sasa ni Mshambuliaji wa Leicester City Jamie Vardy ambaye mpaka sasa amefunga magoli 16 katika mechi 16 na katika magoli hayo matatu yanatokana na penati. Vardy amebakiza magoli 6 pekee afikie idadi ya mfungaji bora wa msimu uliopita ambaye alikuwa ni Mohammed Salah, Sadio Mane na Pierre Emerick Aubameyang ambao wote walikuwa na idadi sawa ya magoli 22. Msimu uliopita Vardy mwenye miaka 32 aliifungia timu yake magoli 18 huku akitoa assist 4 katika dakika 2728 ambazo alicheza, alipiga mashuti 69 ya kutafuta goli na 58 kati yake yalililenga lango. Raia huyo wa Uingereza endapo ataendelea kuzifumania nyavu katika mechi 22 zilizosalia huenda akiweka rekodi kubwa kama mchezaji walityefunga magoli mengi katika Ligi hiyo katika siku za hivi karibuni. Aidha mbali na Vardy wachezaji wengine ambao wamepachika magoli mengi kwa msimu huu unaoendelea ni pamoja na Mshambuliaji wa Chelsea Tammy Abraham mwenye magoli 11, Pierre Aubameyang wa Arsenal mwenye magoli 11 na Marcus Rushford wa Manchester United mwenye magori 10. Wafungaji bora wawili wa msimu uliopita Sadio Mane hivi sasa ana magoli 9 na mwenzake Mohamed Salah ana magoli 7.  <topic>: michezo 